Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 506/12/8803	Košice II, 5.9.2012
EEČ : 2-64-282-2012

U Z N E S E N I E

Trestná vec:	obvinený XXXXX 
Trestný čin:	zanedbanie povinnej výživy podľa § 213 odsek 1 Trestného zákona číslo 140/1961 Zbierky zákonov v znení zákona číslo 253/2001 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V trestnej veci vedenej proti obvinenému XXXXX pre prečin zanedbanie povinnej výživy podľa  § 213 ods.1 Trestného zákona, účinného do 31.12.2005 na tom skutkovom základe, že  v Košiciach a inde si neplnil vyživovaciu povinnosť k svojim deťom XXXXX, nar. XXXXX a XXXXX, nar.XXXXX hoci táto mu vyplývala zo Zákona o rodine a výška ktorej mu bola určená  na základe rozsudku Okresného súdu XXXXX, sp. zn. XXXXX  prispievať na ich výživu sumou vo výške 300 Sk (9, 94 Eur.) mesačne na každé dieťa, túto si však úmyselne neplnil a tak za obdobie od 1.7.1999 do 10.5.2001, dlhuje do rúk matky XXXXX  sumu vo výške najmenej 13,800 Sk (458,08 Eur).

lebo je trestné stíhanie neprípustné podľa § 9 odsek 1 písmeno d
Odôvodnenie:
	Uznesením vyšetrovateľa PZ, Okresného úradu vyšetrovania Policajného zboru Košice II, sp. zn. XXXXX zo dňa 10.5.2001 bolo podľa §§ 160 ods.1, 163 ods. 1 Trestného poriadku začaté trestné stíhanie a súčasne vznesené obvinenie XXXXX pre prečin zanedbanie povinnej výživy podľa  § 213 ods.1 Trestného zákona, účinného do 31.12.2005 na tom skutkovom základe, ako je to uvedené vo výrokovej časti tohto uznesenia.

V priebehu  prípravného konania bol do vyšetrovacieho spisu zabezpečený úmrtný list obvineného založený na č.l.58 vyšetrovacieho spisu matričného úradu v Košiciach zo dňa 17.7.2012 vydaný na meno XXXXX, v ktorom je uvedený dátum úmrtia obvineného : XXXXX

Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

V zmysle ustanovenia § 9 ods.1 písm. d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu kto zomrel.
	
S poukazom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Čislák
prokurátor